2. ΚΑΝΟΝΙΣΤΙΚΟΝ ΔΙΑΤΑΓΜΑ της 30 Αυγ./20 Σεπτ. 1941 Περί επετηρίδος του Υπουργείου Δικαιοσύνης. Εκδίδεται κατά 1)το άρθρ. 4 του υπ’ αριθ. 1 της 30 Απρ. 1941 Ν.Δ/τος ως αντικατεστάθη υπό του άρθρ. 1 του Ν.Δ. 194/1941 (τόμ.1) και 2)τα άρθρα 108-114 του Οργανισμού των Δικαστηρίων. ΚΕΦΑΛΑΙΟΝ Α΄ Περί καταρτισμού και δημοσιεύσεως «Επετηρίδος του Υπουργείου της Δικαιοσύνης». Άρθρ.1.-Κατ’ έτος θέλει συντάττεσθαι και δημοσιεύεσθαι υπό του Υπουργείου της Δικαιοσύνης «Επετηρίς» αυτού αποτελουμένη εκ δύο μερών. Άρθρ.2.-Το πρώτον μέρος θέλει περιλαμβάνει τους εκδοθέντας εντός του έτους Δικαστικούς Νόμους μετά των αιτιολογικών εκθέσεων, τα εκτελεστικά και διοικητικά Διατάγματα τα εκδοθέντα προτάσει του επί της Δικαιοσύνης Υπουργού, τας εντός του έτους εκδοθείσας εγκυκλίους του αυτού Υπουργείου, τας σχέσιν εχούσας προς την ερμηνείαν Νόμων, και τα γενικόν έχοντα ενδιαφέρον έγγραφα, προς δε τας σπουδαιοτέρας των γνωμοδοτήσεων του Νομικού Συμβουλίου. Άρθρ.3.-Το δεύτερον μέρος θέλει περιλαμβάνει: α)Τας εκθέσεις ή αποσπάσματα των εκθέσεων περί επιθεώρησεως των δικαστικών γραφείων, εφ’ όσον η δημοσίευσις αυτών κρίνεται σκόπιμος. β)Γενικούς περιληπτικούς πίνακας προς χρήσιν και μόνον της «Επετηρίδος» εμφαίνοντας 1)τας εργασίας των πολυμελών δικαστηρίων εν συνόλω και τας εργασίας των Εισαγγελέων και ανακριτών, 2)τας εργασίας των Ειρηνοδικείων και ειδικών Πταισματοδικείων εν συνόλω κατά περιφερείας Πρωτοδικείων και 3)τον αριθμόν των γενομένων πειθαρχικών διώξεων και την έκβασιν αυτών κατ’ είδος και βαθμόν υπηρεσίας των διωχθέντων δικαστικών υπαλλήλων. ΚΕΦΑΛΑΙΟΝ Β΄ Περί των αναγκαίων προς κατάρτισιν της «Επετηρίδος» πινάκων. Άρθρ.4.-Προς καταρτισμόν των γενικών περιληπτικών πινάκων του άρθρου 3 εδ. β΄ συντάσσονται κατ’ έτος: α)Υπό του Προέδρου του Αρείου Πάγου και των Προέδρων των Εφετών και Πρωτοδικών γενικός περιληπτικός πίναξ των εργασιών του δικαστηρίου, εμφαίνων τον αριθμόν των συζητηθεισών πολιτικών και ποινικών υποθέσεων και τας εκδοθείσας αποφάσεις αυτού, ως και τον αριθμόν των παραμενουσών εκκρεμών, μετ’ ειδικής σημειώσεως του χρόνου συζητήσεως εκάστης τούτων. Σελ. 103 Επετηρίδα 6.Α.λ.1-2 β)Υπό των Εισαγγελέων των Εφετών και των Πλημμελειοδικών κατ’ έτος οι περί των εργασιών αυτών πίνακες, περιλαμβάνοντες τον αριθμόν των πλημμελημάτων και των κακουργημάτων, ων οπωσδήποτε επελήφθησαν, την πρώτην επ’ αυτών ενέργειαν, την παντός είδους εργασίαν επί των περατωθεισών υπό των ανακριτών και ανακριτικών υπαλλήλων ανακρίσεων και τας υπολειφθείσας εις το γραφείον αυτών εκκρεμείς υποθέσεις. γ)Παρά των Ειρηνοδικών πίναξ περιλαμβάνων τας συζητηθείσας πολιτικάς και πταισματικάς δίκας, τας εκδοθείσας αποφάσεις και το είδος αυτών, τας υπολειφθείσας εκκρεμείς υποθέσεις προς έκδοσιν αποφάσεων  επί  πολιτικών  δικών,  μετά  ειδικής  σημειώσεως του χρόνου της συζητήσεως, τους κατορθωθέντας συμβιβασμούς, τας εκκρεμείς παρ’ αυτοίς ανακρίσεις εκ παλαιοτέρου χρόνου και τας εισαχθείσας κατά το έτος, και τέλος τας περατωθείσας ανακρίσεις μετ’ ειδικής σημειώσεως του εγγράφου της υποβολής αυτών. Όπου υπάρχουσιν ειδικά πταισματοδικεία, οι μεν Ειρηνοδίκαι παραλείπουσι τας περί πταισματικών δικών πληροφορίας, οι δε Πταισματοδίκαι υποβάλλουσιν όμοιον πίνακα, περιέχοντα τας ανηκούσας αυτοίς πληροφορίας. ΚΕΦΑΛΑΙΟΝ Γ΄ Γενικαί διατάξεις Άρθρ.5.-Αι διατάξεις των άρθρων 2 και 3 του παρόντος εισίν ενδεικτικαί. Δύναται επομένως να περιληφθή εις την «Επετηρίδα» κατά διαταγήν του επί της Δικαιοσύνης Υπουργού και πάσα άλλη σχετική ύλη αναγομένη εις τον σκοπόν και το περιεχόμενον αυτής. Άρθρ.6.-Η επιμέλεια της καταρτίσεως και δημοσιεύσεως της «Επετηρίδος του Υπουργείου της Δικαιοσύνης» ανατίθεται εις το Τμήμα Πειθαρχικού του Υπουργείου Δικαιοσύνης, αποστέλλεται δε δωρεάν εις τας βιβλιοθήκας πάντων των δικαστικών Γραφείων του Κράτους και τα Υπουργεία. Το τίμημα αυτής ορίζεται εκάστοτε δι’ αποφάσεως του Υπουργού της Δικαιοσύνης. Η καταβολή του τιμήματος δύναται να γίνη και εις τους εκασταχού γραμματείς των δικαστηρίων, υποχρεουμένους να καταθέσωσι τούτο εις το Δημόσιον Ταμείον, ή εις δημόσιον εισπράκτορα και αποστέλλωσι το σχετικόν γραμμάτιον παραλαβής εις το Εθνικόν Τυπογραφείον, μέλλον να μεριμνά περί της αποστολής του τεύχους εις τους καταβάλλοντας το τίμημα. Σελ. 104 Δύναται ο Υπουργός της Δικαιοσύνης να διαθέτη μέχρις εκατόν αντιτύπων της Επετηρίδος προς αποστολήν εις τας οικείας υπηρεσίας αλλοδαπών Κυβερνήσεων, εις Δημοσίας Βιβλιοθήκης και προς οιονδήποτε άλλον σκοπόν. Άρθρ.7.-Καταργούνται τα από 15 Νοεμ. 1910 και 6 Ιουν. 1939 Δ/τα «περί επετηρίδος του Υπουργείου της Δικαιοσύνης» (ανωτ. αρ. 1). Δια διαταγών του επί της Δικαιοσύνης Υπουργείου θέλουσι κανονίζεσθαι εκάστοτε αι λεπτομέρειαι, αι μη προβλεπόμεναι υπό του παρόντος. Εις τον Ημέτερον Υπουργόν της Δικαιοσύνης ανατίθεμεν την δημοσίευσιν και εκτέλεσιν του παρόντος. 6.Α.λ.2 Επετηρίδα 